Diari Oficial de la Generalitat Valenciana


Sumari del DOGV 9710, del 24-10-2023 (2023/10581)

Anunci pel qual se sotmet a informació pública l'ordre d'edificació al solar existent al carrer de Joanot Martorell, número 25.
-------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10616


Data del document
:   10-10-2023

Organisme emissor
:   Ajuntament d'Alzira

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació pública l'ordre d'edificació al solar existent al carrer de Joanot Martorell, número 25. [2023/10129]  
La Junta de Govern Local en sessió de 12 de juliol de 2023 va adoptar l'acord següent:  
  
Primer. Arxivar l'expedient núm. 6332/22, així com els altres expedients que es troben dirigits a propietaris anteriors, per no correspondre-li la titularitat de l'immoble, segons consta en els antecedents d'aquest acord.  
  
Segon. Ordenar a Cimenta Desarrollos Inmobiliarios, SA, que procedisca a executar l'edificació en el solar existent en C/ Joanot Martorell, núm 25. Referència cadastral: 6885114RT3806X4757UW.  
  
Tercer. Sotmetre l'ordre d'edificació expressada a informació pública pel termini d'un mes i s'anuncien en el Diari Oficial de la Generalitat Valenciana i en un periòdic de la província d'àmplia difusió.  
  
Quart. Atorgar un termini de dos (2) mesos a la mercantil Cimenta Desarrollos Inmobiliarios, SA, a l'efecte que:  
  
1) S'opose, al·legant que no existeix incompliment, que aquest no és imputable a la propietat, sinó a una decisió administrativa, o qualsevol altre motiu que al seu dret convinga.  
2) Es comprometa a sol·licitar llicència en un termini màxim addicional i improrrogable d'altres dos mesos i efectivament a edificar atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3) Manifeste la seua voluntat d'adherir-se, si és el cas, al règim concertat amb la part promotora que siga seleccionada en pública concurrència en el règim de substitució forçosa regulat en aquest text refós. En aquest cas podran rebre, mitjançant reparcel·lació horitzontal forçosa, parts o departaments construïts de l'edifici en funció dels costos de construcció o rehabilitació que sufraguen o del valor de la finca aportada que són titulars, en justa proporció dels beneficis i càrregues que l'actuació concertada comporta.  
  
Cinqué. Advertir a la part propietària que, si no sol·liciten llicència en els termes establits en el punt anterior i efectivament construeixen o s'adhereixen a l'execució concertada, o si els informes tècnics i jurídics municipals impediren la concessió de la llicència, decauria automàticament la facultat addicional atorgada per a la seua sol·licitud i el procediment de declaració d'incompliment continuarà amb les conseqüències indicades en els articles 195 i següents del TRLOTUP.  
  
Sisé. Ordenar la inscripció de l'immoble en el Registre municipal de solars i edificis a rehabilitar.  
  
Seté. Comunicar al Registre de la Propietat l'ordre d'edificació dictada per a fer-lo constar mitjançant nota al marge.  
  
Huité. Contra la present resolució no es pot interposar cap recurs per no posar fi al procediment ni a cap dels seus tràmits essencials.  
  
  
De conformitat amb el que es disposa en l'article 194.1 del Decret legislatiu 1/2021, de 18 de juny, pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana, es procedeix a la publicació del present anunci, a l'efecte que, pel termini d'un mes, a partir de l'endemà de publicar-se en el DOGV, les persones que estiguen interessades, formulen les al·legacions, observacions i reclamacions que estimen convenients.  
  
Alzira, 10 d'octubre de 2023.- El regidor delegat: Andrés Gomis Fons.